projecte-aina/catalan_government_crawling huggingface dataset:
La capitalització o pagament únic de la prestació contributiva d'atur és una mesura per fomentar i facilitar iniciatives d'emprenedoria i d'ocupació autònoma, a través de l'abonament anticipat de la prestació d'atur corresponent i pendent de cobrar.
Els objectius de la capitalització de l'atur són:
Hi ha tres modalitats de percepció d'aquesta prestació:
Les fórmules de pagament depenen del tipus d'activitat, i són diferents per als treballadors autònoms o socis d'una entitat mercantil i per als socis treballadors o de treball de caràcter estable en una cooperativa o societat laboral.
Totes les persones en situació d'atur que compleixin els requisits següents:
Ser beneficiari/ària d'una prestació contributiva per desocupació, i tenir pendent de rebre en la data de sol·licitud, almenys, 3 mensualitats.
No haver fet ús de la capitalització, en qualsevol de les seves modalitats, en els 4 anys immediatament anteriors.
Iniciar l'activitat en el termini màxim d'1 mes des de la Resolució de concessió del dret i, en tot cas, en data posterior a la sol·licitud.
No haver compatibilitzat la prestació d'atur amb treball per compte propi durant els últims 24 mesos.
En cas d'haver impugnat davant la jurisdicció social el trencament de la relació laboral que dona dret a la prestació d'atur la capitalització que se sol·licita, no es pot presentar la sol·licitud de pagament únic fins després d'obtenir la Resolució del procediment.
La capitalització de l'atur es pot sol·licitar en qualsevol moment, sempre que es tinguin més de tres mesos pendents de cobrament i es compleixin els requisits establerts.
La sol·licitud s'ha de presentar presencialment a l'Oficina de Treball de la Generalitat més propera, juntament amb la documentació requerida, segons la modalitat de capitalització escollida.
El 21 d'abril, el SOC ha publicat una Resolució on es regula com poder continuar la formació en cas d'haver estat suspesa com a conseqüència de la Covid-19.
Podeu trobar més informació en aquest enllaç.
No obstant això, la formació presencial s'està reprenent a partir de la fase 2 de desescalada en la situació d'alarma, sempre i quan el centre garanteixi les mesures de seguretat i higiene establertes per les autoritats sanitàries.
Al web del SOC podeu trobar informació adreçada a les entitats, a la ciutadania, a les empreses i també un apartat de normativa on s'hi reflecteix tota l'aprovada en relació amb l'afectació de la Covid-19.
Les pràctiques no laborals que es regulen al Real decret 1543/2011, de 31 d'octubre i que s'estaven fent d'acord amb un conveni formalitzat entre les empreses i el SOC han quedat suspeses, excepte les que es puguin continuar fent en règim de teletreball, i sempre que sigui possible mantenir la direcció i la supervisió per part de la persona tutora de l'empresa.
En el cas que, atesa la situació, l'empresa es vegi abocada a un expedient de regulació o s'acordi amb la persona en pràctiques la seva finalització, l'empresa haurà d'emetre un certificat en què consti almenys, la pràctica realitzada, els seus continguts formatius inherents, la seva durada i el període en què s'han realitzat.
Passada la situació d'emergència, l'empresa comunicarà a l'Oficina de Treball amb la qual va subscriure el conveni la finalització de les pràctiques indicant expressament el motiu de la finalització.
Un cop superada la situació d'emergència, les pràctiques suspeses es podran reprendre prèvia comunicació a l'Oficina de Treball del termini addicional de pràctiques que suposa, o bé del canvi en les condicions acordades amb les persones joves que tinguin com a objectiu la finalització del programa de pràctiques.
El SOC ofereix, mitjançant el programa Forma i Insereix, subvencions per a empreses per a realitzar accions de formació per a l'ocupació amb la modalitat de compromís de contractació.
Per poder optar a aquests ajuts, les empreses s'han de comprometre a la contractació, com a mínim, del 60% de l'alumnat que hauran format.
La formació susceptible de ser subvencionada és la següent:
Poden ser beneficiàries d'una subvenció per dur a terme les accions formatives les empreses, associacions empresarials, gremis i altres entitats amb establiment operatiu a Catalunya.
Les accions de formació s'adrecen prioritàriament a persones treballadores en situació d'atur, que siguin demandants d'ocupació no ocupats (DONO) (80%), i a persones treballadores que s'hagin incorporat en els darrers tres mesos a l'empresa i que requereixin formació específica per adaptar-se al seu lloc de treball.
Ministeri d'Ocupació i Seguretat Social - CS
Entre la resolució d'atorgament i el 30 de desembre de 2017.
Les accions formatives que obtinguin subvenció han de començar un cop es notifiqui la resolució d'atorgament i acabar, com a màxim, el 31 d'octubre de 2018.
El SOC obre la convocatòria per a la concessió d'ajuts a les entitats que han estat beneficiàries dels programes de Noves Oportunitats, Programes Integrals i Projectes Singulars i que han finançat, mitjançant fons propis, les despeses de mobilitat dels joves vinculades a aquestes actuacions, sempre que així ho hagin previst les respectives convocatòries o clàusules contractuals.
Les organitzacions empresarials i sindicals més representatives de Catalunya han de fer arribar el formulari de sol·licitud i la documentació annexa a través de Tràmits Gencat.
Les administracions locals tenen a la seva disposició el formulari de sol·licitud de subvenció i la informació per poder fer la tramesa electrònica a la plataforma EACAT.
La tramesa es farà buscant el programa a través de la pestanya "Tràmits">"Catàleg de tràmits">"Servei Públic d'Ocupació de Catalunya".
Les entitats que hagin sigut beneficiàries directes, mitjançant la resolució corresponent, d'alguns dels programes de:
Cal que hagin facilitat, mitjançant recursos propis, els desplaçaments de les persones joves destinatàries d'aquests programes i que ho puguin acreditar, així com que hagin posat a disposició de les persones joves participants a algun d'aquests programes algun mitjà de transport per facilitar-los l'assistència a les actuacions programades des de l' 1 de juliol al 31 de desembre del 2016.
Les persones destinatàries són persones joves inscrites a la Garantia Juvenil, participants actius de programes de Noves Oportunitats, Integrals i/o Singulars, del Servei Públic d'Ocupació de Catalunya a qui, les entitats beneficiàries dels programes de la Garantia Juvenil indicades a la base 3, els hagin facilitat un mitjà de transport gratuït per la seva assistència a les diverses actuacions dels programes.
Programa Operatiu d'Ocupació Juvenil cofinançat per la Iniciativa d'Ocupació Juvenil i el Fons Social Europeu per al període 2014 - 2020.
La convocatòria té l'objectiu d'incentivar la contractació laboral en pràctiques de joves amb formació, beneficiaris del Programa de Garantia Juvenil a Catalunya, per tal de millorar la seva ocupabilitat amb l'adquisició de les aptituds i les competències derivades de la pràctica laboral, de manera que sigui possible la seva incorporació al mercat laboral de forma estable i duradora en el temps.
Les entitats sense ànim de lucre han de fer arribar el formulari de sol·licitud i la documentació annexa a través de Tràmits Gencat.
Les administracions locals tenen a la seva disposició el formulari de sol·licitud de subvenció i la informació per poder fer la tramesa electrònica a la Plataforma EACAT.
Es farà buscant el programa a través de la pestanya "Tràmits">"Catàleg de tràmits".
Els ajuntaments de Catalunya; els consells comarcals de Catalunya; i les entitats sense ànim de lucre legalment constituïdes i amb centre de treball a Catalunya.
Les persones destinatàries dels contractes de treball subvencionats han de:
Les persones joves que hagin participat al Programa a la Convocatòria de l'exercici 2016 no podran participar a la convocatòria d'enguany.
Programa Operatiu d'Ocupació Juvenil cofinançat per la Iniciativa d'Ocupació Juvenil i el Fons Social Europeu per al període 2014 - 2020.
El termini d'execució de les actuacions és de 6 mesos; els contractes han de finalitzar com a màxim el 30 de maig de 2018 (inclòs).
L'objectiu del Programa 30 Plus és dur a terme projectes que desenvolupin actuacions ocupacionals per afavorir la inserció laboral de les persones en situació d'atur de 30 i més anys i proporcionar-los, entre d'altres recursos, formació i competències necessàries per ocupar un determinat lloc de treball.
Més informació: Programa 30 Plus - Entitats promotores (línia 1) Convocatòria 2019-2020
Les entitats contractants han de ser seleccionades prèviament per les entitats promotores, associades o
vinculades previstes a la base 3.2 de l'annex 1 de l'Ordre TSF/132/2018, de 30 de juliol, i han de subscriure
el conveni de col·laboració que preveu aquesta Ordre.
Les persones en situació d'atur de 30 anys i més.
Es prioritza l'atenció dels col·lectius amb especials dificultats d'inserció social següents:
Ministeri de Treball, Migracions i Seguretat Social - CS
Del 10 d'agost de 2019 a l'1 de setembre de 2020, ambdós inclosos.
El termini d'execució del programa tindrà una durada mínima de 18 mesos, s'iniciarà l'endemà de la notificació de la Resolució d'atorgament de la subvenció a les entitats promotores i finalitzarà el 31 de desembre de de 2020.
La data màxima per subscriure contractes en el marc del Programa 30 Plus serà l'1 de juliol de 2020.
El Programa Operatiu d'Ocupació Juvenil 2014-2020 es desenvolupa en el marc del Fons Social Europeu (FSE) per al període 2014-2020 amb l'objectiu de posar en marxa els sistemes de Garantia Juvenil i amb la finalitat de lluitar contra la desocupació entre les persones joves.
El Programa TLN Mobilicat s'emmarca en la mesura relativa als programes de mobilitat per a la millora de les competències professionals.
El Servei Públic d'Ocupació de Catalunya, en el marc d'aquesta convocatòria, impulsa la línia de subvencions del Programa TLN Mobilicat, que oferirà serveis d'orientació i capacitació lingüística i intercultural als participants, com a elements previs i preparatoris per a l'adquisició d'experiència laboral pràctica en un país de la Unió Europea.
Un cop superada la fase de preparació i la capacitació es realitzarà un període de pràctiques professionals no remunerades a països de la Unió Europea.
Programa cofinançat per la Iniciativa d'Ocupació juvenil i el Fons Social Europeu
Entitats de titularitat pública o privada sense ànim de lucre constituïdes legalment i amb establiment operatiu a Catalunya i que hagin dut a terme amb anterioritat accions de mobilitat transnacional.
Han d'estar inscrites i en situació de beneficiari al Registre del Servei Nacional de Garantia Juvenil en data immediatament anterior a l'inici de l'actuació.
Han de ser persones majors d'edat i menors de 30 anys inscrites com a demandants d'ocupació no ocupats (DONO) al Servei Públic d'Ocupació de Catalunya en la seva data d'incorporació al projecte, amb estudis d'especialització de grau mitjà o superior, abandonats prematurament o acabats però sense experiència laboral en l'àmbit de l'especialitat.
No es tindrà en consideració una experiència laboral inferior a tres mesos en l'especialitat concreta objecte de la subvenció.
1.200.000 euros per a l'exercici pressupostari de l'any 2017, i 300.000 euros per al de 2018.
Programa operatiu d'ocupació juvenil cofinançat per la Iniciativa d'ocupació juvenil i el Fons Social Europeu per al període 2014-2020.
Les accions subvencionables previstes en aquesta convocatòria s'han d'iniciar el 15 de novembre de 2017 i finalitzar el 30 de setembre de 2018, ambdós inclosos.
En el cas de les tramitacions relacionades amb la Renda Garantida de Ciutadania (RGC) també queden automàticament prorrogats tots els terminis.
Durant el mes de març s'ha tramitat la nòmina amb normalitat, amb les entrades i sortides habituals i també les notificacions pertinents de les resolucions emeses aquest mes a les persones usuàries.
Es garanteix en tot cas els pagaments de les prestacions.
S'està treballant per establir de nous canals per altres tràmits relacionats amb la RGC.
Des del SOC ja s'han començat a trucar a totes les persones a les quals se'ls va demorar la cita que tenien concertada.
Per a més informació podeu consultar aquest enllaç.
O bé trucar al telèfon gratuït: 900 800 046
Passareu a formar part d'una borsa de treball del SOC que servirà per cobrir les vacants dels centres assistencials públics o privats de Catalunya.
Cal tenir en compte que, el SOC podrà proporcionar les dades que incorporeu i les que figurin en el vostre currículum de Feina Activa a les empreses públiques o privades que s'adrecin al SOC per sol·licitar persones per cobrir les seves vacants.
Per aquest motiu, serà l'empresa la que directament us contactarà per indicar les condicions del lloc de treball, relatives al sou, la jornada, la durada de contracte, etc.
Aquesta convocatòria té l'objectiu d'incentivar les empreses per impulsar la contractació i la creació d'ocupació de les persones més grans de 45 anys que es troben en situació d'atur, apartades del mercat laboral i amb dificultats per reincorporar-s'hi.
El SOC subvenciona els contractes de treball per una durada mínima de 6 mesos i una durada màxima de 12 mesos, tret de la contractació de persones discapacitades que podrà ser màxim de 18 mesos.
La jornada laboral a subvencionar està entre el 50% i el 100%
Les entitats beneficiàries han de fer arribar el formulari de sol·licitud de subvenció i la documentació annexa que s'ha d'ajuntar dins del mateix formulari a través de Gencat Tràmits.
Persones físiques o jurídiques i les comunitats de béns amb capacitat per a contractar laboralment, amb centre de treball a Catalunya.
L'import màxim destinat a aquesta convocatòria és d'1.000.000 d'euros
Ministeri de Treball, Migracions i Seguretat Social - CS
Des del 19 de desembre de 2019 fins al 30 de setembre de 2020, ambdós inclosos.
Per als contractes que se subscriguin entre el 19 de desembre de 2019 i el 30 de setembre de 2020, el període de contractació subvencionada finalitzarà el 29 de setembre de 2021, inclòs.
L'objectiu dels projectes Singulars és reforçar l'ocupabilitat i les competències professionals de les persones joves no ocupades i no integrades en els sistemes d'educació o formació, mitjançant la realització d'actuacions encabides en el que determina el Pla Nacional d'Implementació de la Garantia Juvenil.
Les entitats constituïdes legalment i amb establiment operatiu a Catalunya següents:
- Ens locals i les seves entitats dependents o vinculades.
Les diferents àrees temàtiques que incideixen sobre les persones joves o sobre el col·lectiu que determini la convocatòria (educació, joventut, promoció econòmica, serveis socials, etc.) hauran de col·laborar i coordinar-se entre elles per presentar un projecte en comú.
- Organitzacions sindicals i patronals.
- Entitats de titularitat pública o privada amb centre de treball o establiment operatiu a Catalunya.
- Qualsevol altra entitat, empresa o persona física empresària que realitzi una activitat necessària per a la realització del projecte i que estigui especialitzada en algun dels serveis vinculats a les seves actuacions.
El projecte Singular el pot presentar una única entitat o per diferents entitats agrupades en un únic expedient:
Si s'hi presenta una única entitat serà l'única beneficiària.
Si s'hi presenta una agrupació d'entitats, totes les entitats tindran la condició de beneficiàries i estaran subjectes als drets i deures establerts per la normativa.
Les persones joves d'entre 16 i 29 anys beneficiàries de la Garantia Juvenil en el moment de la seva data d'incorporació al projecte.
En tot cas, serà imprescindible que les persones participants dels Projectes Singulars estiguin inscrites al SOC com a demandants d'ocupació no ocupades, o bé com a millora d'ocupació en la seva data d'incorporació al projecte.
Ministeri de Treball, Migracions i Seguretat Social - CS
Des del 20 de desembre de 2019 fins al 15 de gener de 2020, ambdós inclosos.
La data límit de finalització dels projectes és el 31 de juliol de 2021.
L'objectiu del Programa 30 Plus és dur a terme projectes que desenvolupin actuacions ocupacionals per afavorir la inserció laboral de les persones en situació d'atur de 30 i més anys i proporcionar-los, entre d'altres recursos, formació i competències necessàries per ocupar un determinat lloc de treball.
Inclou aquestes actuacions ocupacionals:
Accés a la sol·licitud per a les entitats locals
Accés a la sol·licitud per als agents socials
Les organitzacions empresarials i sindicals intersectorials més representatives en l'àmbit territorial de Catalunya.
Les persones en situació d'atur de 30 anys i més.
Es prioritzarà l'atenció dels col·lectius amb especials dificultats d'inserció social següents:
De l'1 d'abril al 30 d'abril de 2020, ambdós inclosos.
Aquest termini està suspès mentre duri l'estat d'alarma.
El termini d'execució del programa tindrà una durada mínima de 15 mesos.
Els contractes de treball s'han de subscriure amb les persones participants seleccionades per les entitats promotores, i s'hauran de formalitzar a partir del 2 de juliol de 2020, inclòs.
El Programa Forma i Insereix, mitjançant la realització d'accions formatives destinades preferentment a persones en situació d'atur, té l'objectiu de formar-les per cobrir les necessitats de contractació de les empreses.
Així, el SOC subvenciona la formació, i per la seva banda les empreses es comprometen a la contractació d'almenys el 40% de l'alumnat format.
- Formació del Catàleg d'especialitats formatives, destinades o no a l'obtenció de certificats de professionalitat.
- Formació a mida de l'empresa sol·licitant.
- Itineraris mixtos de diferents especialitats formatives.
Empreses, associacions empresarials, gremis i altres entitats amb establiment operatiu a Catalunya.
Les accions de formació s'adrecen prioritàriament a persones treballadores en situació d'atur, que siguin demandants d'ocupació no ocupats (DONO), 70%, i a persones treballadores que s'hagin incorporat en els darrers tres mesos a l'empresa i que requereixin formació específica per adaptar-se al seu lloc de treball.
Des del 15 de gener de 2020 fins al 15 d'octubre de 2020.
Hauran de finalitzar com a màxim el 31 de juliol de 2021.
El SOC ofereix, mitjançant el Programa Formació amb Compromís de Contractació, subvencions per realitzar accions de formació ocupacional.
Els ajuts s'atorguen per realitzar accions de formació ocupacional a entitats de formació inscrites al Registre de centres i entitats de formació del SOC, que es comprometin a inserir en empreses com a mínim al 40% de l'alumnat format, i també a entitats amb personalitat jurídica pròpia on hi hagi membres associats de l'entitat beneficiària.
Les entitats de formació inscrites al Registre d'entitats i centres de formació del SOC.
Les accions de formació s'adrecen a:
Les persones treballadores en situació d'atur demandants d'ocupació (DONO), que han de ser com a mínim el 70%, inscrites a les Oficines de treball del SOC.
Les persones treballadores que s'hagin incorporat els darrers tres mesos a l'empresa i que requereixin formació específica per adaptar-se al seu lloc de treball, màxim el 30%
Ministeri d'Ocupació i Seguretat Social (CS)
De 17 de febrer al 2 de març de 2020.
Com a màxim el 31 de juliol de 2021.
Cal tenir en compte que la gestió, tramitació i aprovació (o denegació) de les prestacions, subsidis i ajuts per desocupació correspon al Servicio de Empleo Público Estatal (SEPE).
Tota la informació actualitzada la trobareu al seu web corporatiu.
No obstant això, us oferim informació general sobre aquest tràmit d'acord amb la informació de la seva pàgina web.
Les persones afectades per un ERTO no han de presentar la sol·licitud de prestació per desocupació.
Si esteu afectats por un ERTO, NO presenteu la sol·licitud, ni sol·liciteu cita prèvia.
La utilització indeguda d'aquests canals dificulta l'atenció i la prestació del servei.
Per a consultes relacionades amb els Expedients de Regulació Temporal d'Ocupació (ERTO) us heu de dirigir al SEPE, mitjançant els següents telèfons de contacte gratuïts:
Al web Departament de Treball, Afers Socials i Famílies també podeu trobar informació del vostre interès.
Si necessiteu tramitar una prestació per atur NO motivada per un ERTO, podeu fer-ho d'alguna de les maneres següents que trobareu a l' apartat del web del SEPE "Si se encuentra en situación de desempleo no motivada por un ERTE".
Si us plau llegiu atentament la informació d'aquest apartat.
Us remetem a la pàgina web del SEPE.
Trobareu la informació relacionada amb subsidi extraordinari per a persones empleades de la llar Persones treballadores de la llar.
En aquest enllaç trobareu informació sobre les sol·licituds que podeu fer al SEPE en línia.
Abans de contactar, us recomanem que llegiu atentament la informació que el SEPE ha posat a disposició de les persones i de les empreses en aquest enllaç.
Si teniu dubtes, o preguntes a fer, trobareu les dades de contacte del SEPE a:
Podreu fer la consulta sobre la vostra prestació en aquest enllaç del SEPE.
Si no disposeu de certificat o DNI electrònic, o usuari cl, podeu accedir a través del botó "DATOS DE CONTRASTE", es mostrarà una pantalla on haureu d'informar les dades que demanen.
Un cop fet això, podreu veure la quantia i la durada de la vostra prestació, si aquesta ha estat ja reconeguda.
Trobareu aquesta informació en aquest enllaç.
Subvencions per al foment de la contractació amb formació, en el marc de les Campanyes agràries a Lleida.
Les administracions locals de Catalunya o els seus organismes autònoms, o les entitats amb competència en matèria de polítiques actives d'ocupació, desenvolupament local i de promoció de l'ocupació (d'acord amb el major nivell d'incidència a la campanya agrària de Lleida)
Les organitzacions empresarials amb seu i/o activitat en el territori previstes a la Resolució de la convocatòria, i d'acord amb la composició de la Mesa de les Campanyes Agràries.
Les organitzacions sindicals amb seu i/o activitat en el territori previstes a la Resolució de convocatòria, i d'acord amb la composició de la Mesa de les Campanyes Agràries.
Les persones treballadores en situació de desocupació inscrites al Servei Públic d'Ocupació de Catalunya com a demandants d'ocupació no ocupades.
Com a requisit han de tenir una titulació universitària oficial de grau o equivalent, o bé haver superat el primer o segon cicle d'educació universitària o cicles formatius de grau mitjà o de grau superior o certificats de professionalitat, relacionades amb les funcions de la campanya agrària a l'efecte del compliment de l'objectiu de l'increment de la seva ocupabilitat.
Les persones destinatàries no podran participar en qualsevol altra política activa d'ocupació subvencionada pel Servei Públic d'Ocupació de Catalunya durant la seva contractació.
Ministeri de Treball i Economia Social - CS
Del 24 d'abril al 8 de maig, ambdós inclosos.
Com a màxim el 31 d'octubre de 2020, inclòs.